In 1672 word op ’n Hollandse skip in Tafelbaai die eerste brandewyn van Kaapse druiwe gedistilleer. Toe die Voortrekkers die pad binneland toe vat, dra elke wa sy vaatjie saam, want van ons grootjies se boererate is brandewyn die hart: met tiemie getrek vir aambeie, met eierwit vir bedsere, met heuning vir brongitis . . .
Van Suid-Afrikaners se voorliefde vir brandewyn getuig die WAT in 15 boekdele. Hoe lyk dit met ’n alsie, anysie of boegoetjie?